Juozapas Lesauskis

Juozapas Lesauskis (1861 m. sausio 7 d. Kvėdarnos parapijoje, dab. Šilalės raj. – 1957 m. gruodžio mėn. Kaune) – lietuvių kunigas, teologas.

 Biografija 
1885 m. priėmė kunigystės šventimus. Buvo įvairių parapijų vikaras (tarp jų Žemaičių Naumiesčio, Aluntos).

Dirbdamas pastoracinį darbą Smalvose, pasipriešino vaikų mokymui cerkvinėje mokykloje, dėl to carinė valdžia jį 1890 m. uždarė į Kretingos vienuolyną. Praėjus metams, planuodamas tęsti studijas, J. Lesauskis išsirūpino leidimą išvykti į užsienį gydytis. Studijavo Romoje, čia jam suteiktas teologijos daktaro laipsnis. Paskui grįžo į Lietuvą, buvo įvairių Žemaičių vyskupijos parapijų vikaras ir klebonas (maždaug 1919 m. klebonavo Papilėje).LESAUSKIS Juozapas. Akmenės krašto enciklopedinis žodynas. Nuoroda tikrinta 2024-06-15.

Palikęs Papilę, kurį laiką profesoriavo Kaune veikusioje Žemaičių kunigų seminarijoje. Po to vyskupijos kurijoje užėmė aukštas pareigas.

Keleto teologijos knygų autoriusŽemaitija. Istorija, žmonės, likimai. Žemaičių kultūros draugija, 1992, p. 34. (tarp jų „Kristaus bažnyčia“, „Mišių auka“).

 Išnašos 

Kategorija:Lietuvos kunigai
Kategorija:Lietuvos teologai